ai4bharat/Pralekha huggingface dataset:
PIB Headquarters
કોવિડ-19 અંગે PIBનું દૈનિક બુલેટિન
|
|
- રાષ્ટ્રવ્યાપી રસીકરણ અભિયાન અંતર્ગત અત્યાર સુધી 187.71 કરોડ રસીના ડોઝ આપવામાં આવ્યા
- ભારતમાં સક્રિય કેસનું ભારણ 16,522 થયું
- સક્રિય કેસનું ભારણ હાલમાં 0.04% છે
- સાજા થવાનો દર હાલમાં 98.75% નોંધાયો
- છેલ્લા 24 કલાકમાં 1,862 દર્દીઓ સાજા થયા, કુલ વધીને 4,25,21,341
- છેલ્લા 24 કલાકમાં ભારતમાં 2,541 નવા કેસ નોંધાયા
- દૈનિક પોઝિટિવીટી દર 0.84% પહોંચ્યો
- સાપ્તાહિક પોઝિટિવીટી દર હાલમાં 0.54% છે
- કુલ 83.50 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 3,02,115 ટેસ્ટ કરાયા
#Unite2FightCorona #IndiaFightsCorona
Press Information Bureau
Ministry of Information & Broadcasting
Government of India
માનવ સંસાધન વિકાસ મંત્રાલય
જેઈઈ નું પરિણામ જાહેર કરાયું
મહારાષ્ટ્રના બલરામપુરના કાર્તિકેય ગુપ્તાએ પ્રથમ સ્થાન મેળવ્યું
જ્યારે અમદાવાદની શબનમ સહાયે વિદ્યાર્થીનીઓમાં પ્રથમ સ્થાન મેળવ્યું
નવી દિલ્હી, 14-06-2019
આજે જેઈઈ  2019નું પરિણામ જાહેર કરાયું છે. જેઈઈ  2019ના પેપર-1 અને 2માં કૂલ 161319 ઉમેદવારો હાજર રહ્યા હતા, જેમાંથી કુલ 38705 ઉમેદવારોએ જેઈઈ  2019 પાસ કરી છે. ઉત્તીર્ણ થયેલા કુલ ઉમેદવારોમાંથી 5365 વિદ્યાર્થીનીઓ છે. મહારાષ્ટ્રના બલરામપુરના શ્રી ગુપ્તા કાર્તિકેય ચંદ્રેશે સામાન્ય ક્રમાંક યાદીમાં  પ્રથમ સ્થાન મેળવ્યું છે, તેમણે કુલ 372 ગુણમાંથી 346 ગુણ પ્રાપ્ત કર્યા છે. અમદાવાદની સુશ્રી સબનમ સહાયે વિદ્યાર્થીનીઓમાં પ્રથમ સ્થાન મેળવ્યું છે. જ્યારે સામાન્ય ક્રમાંક શ્રેણીમાં દસમું સ્થાન પ્રાપ્ત કર્યું છે. તેમણે કુલ 372 ગુણમાંથી 308 ગુણ પ્રાપ્ત કર્યા છે.
જુદી જુદી શ્રેણીમાં ક્રમાંક પ્રાપ્ત કરનાર ઉમેદવારોની યાદી માટે અહીં ક્લીક કરો.
DK/NP/J.Khunt/GP
(Visitor Counter : 160
ગ્રાહક બાબતો, ખાદ્ય અને જાહેર વિતરણ મંત્રાલય
ભારતનાં 140 કરોડથી વધારે નાગરિકોને રાહત આપવા કેન્દ્ર સરકાર ખુલ્લાં બજારમાં 50 એલએમટી ઘઉં અને 25 એલએમટી ચોખા ઓફલોડ કરશે
કેન્દ્ર સરકારે અનામત કિંમતમાં પ્રતિ ક્વિન્ટલ દીઠ રૂ.200નો ઘટાડો કર્યો છે અને અસરકારક કિંમત રૂ.2900 પ્રતિ ક્વિન્ટલ રહેશે
કેન્દ્ર સરકાર બજારભાવમાં ઘટાડો કરવા અને ખાદ્યાન્ન ફુગાવાને નિયંત્રિત કરવા પ્રતિબદ્ધ છે
ભારત સરકારે નિર્ણય લીધો છે કે, ફૂડ કોર્પોરેશન ઑફ ઇન્ડિયા  ઓપન માર્કેટ સેલ સ્કીમ [ઓએમએસએસ ] હેઠળ તબક્કાવાર રીતે 50 એલએમટી ઘઉં અને 25 એલએમટી ચોખાને ખુલ્લા બજારમાં ઇ-હરાજી મારફતે વેચાણ માટે ઓફલોડ કરશે. એફસીઆઈ દ્વારા ચોખા માટેની પાછલી 5 ઇ-હરાજીના અનુભવને ધ્યાનમાં રાખીને, તે નક્કી કરવામાં આવ્યું છે કે અનામત કિંમતમાં 200 રૂપિયા / ક્વિન્ટલનો ઘટાડો કરવામાં આવશે અને હવે અસરકારક કિંમત 2900 રૂપિયા / ક્વિન્ટલ હશે. અનામત કિંમતમાં ઘટાડાને કારણે ખર્ચ ગ્રાહક બાબતોના વિભાગ દ્વારા જાળવવામાં આવતા પ્રાઇસ સ્ટેબિલાઇઝેશન ફંડમાંથી ઉઠાવવામાં આવશે.
એક વર્ષમાં ૭-૮-૨૦૨૩ની સ્થિતિએ ઘઉંના ભાવમાં છૂટક બજારમાં ૬.૭૭ ટકા અને હોલસેલ માર્કેટમાં ૭.૩૭ ટકાનો વધારો થયો છે. એ જ રીતે છૂટક બજારમાં ચોખાના ભાવમાં જથ્થાબંધ બજારમાં 10.63 ટકા અને 11.12 ટકાનો વધારો થયો છે.
દેશના 140 કરોડથી વધુ નાગરિકોના લાભને ધ્યાનમાં રાખીને ભારત સરકારે ઉપલબ્ધતા વધારવા, બજાર કિંમતોમાં વધારાને મધ્યમ કરવા અને ખાદ્ય ફુગાવાને નિયંત્રિત કરવા માટે ખાનગી પક્ષોને ઓએમએસએસ  હેઠળ ઘઉં અને ચોખા ઓફર કરવાનો આ નિર્ણય લીધો છે. આમ છતાં, એ ઉલ્લેખ કરવો પણ પ્રસ્તુત છે કે સરકાર એનએફએસએ લાભાર્થીઓને તેમના અધિકારો અનુસાર 1 જાન્યુઆરી, 2023 થી પ્રધાનમંત્રી ગરીબ કલ્યાણ અન્ન યોજના  હેઠળ પ્રતિબદ્ધ કર્યા મુજબ વિના મૂલ્યે અનાજ પણ પ્રદાન કરી રહી છે.
ઓએમએસએસ  હેઠળ સમયાંતરે સ્ટોક ઉતારવામાં આવે છે, જેમાં વિવિધ ઉદ્દેશો હાંસલ કરવા માટે સમયાંતરે ઓએમએસએસ  હેઠળ સ્ટોક ઉતારવામાં આવે છે, જેમાં અન્ય બાબતો ઉપરાંત, વધારાના જથ્થાનો નિકાલ, અનાજના વહન ખર્ચમાં ઘટાડો કરવો, નબળી મોસમ અને ખાધવાળા વિસ્તારોમાં અનાજનો પુરવઠો વધારવો અને બજાર કિંમતોને મધ્યમ કરવી વગેરેનો સમાવેશ થાય છે. કેલેન્ડર વર્ષ 2023 માં, ભારત સરકાર દ્વારા નિર્ધારિત અનામત કિંમતો અનુસાર, એફસીઆઈ દ્વારા તબક્કાવાર રીતે ઘઉં અને ચોખાને ઉતારવામાં આવી રહ્યા છે.
CB/GP/JD
(Visitor Counter : 88
પ્રધાનમંત્રીનું કાર્યાલય
પ્રધાનમંત્રીએ ઊર્જા ક્ષેત્રમાં આત્મનિર્ભર ભારત બનાવવાના પ્રયાસોની પ્રશંસા કરી
પ્રધાનમંત્રી શ્રી નરેન્દ્ર મોદીએ ઓપન એકરેજ લાયસન્સિંગ નીતિ શાસન હેઠળ ઓડિશામાં મહાનદી ઓનશોર બેસિનમાં પ્રથમ સંશોધન કૂવો પુરી-1 શરૂ કરીને ઊર્જા ક્ષેત્રમાં ભારતને આત્મનિર્ભર બનાવવા માટે ઓઈલ ઈન્ડિયા લિમિટેડના પ્રયાસોને બિરદાવ્યા છે.
કેન્દ્રીય પેટ્રોલિયમ અને પ્રાકૃતિક ગેસ મંત્રી શ્રી હરદીપ સિંહ પુરી દ્વારા એક ટ્વીટ શેર કરાતા, પ્રધાનમંત્રીએ ટ્વીટ કર્યું;
"આ નોંધનીય છે અને તે ઊર્જા ક્ષેત્રમાં આત્મનિર્ભર બનવા તરફના અમારા પ્રયત્નોને વેગ આપે છે."
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રી 12 સપ્ટેમ્બરના રોજ પીએમએવાય-જી અંતર્ગત નિર્મિત 1.75 લાખ મકાનોનું લોકાર્પણ કરશે અને ‘ગૃહપ્રવેશમ’માં સહભાગી થશે
પ્રધાનમંત્રી 12 સપ્ટેમ્બરના રોજ વીડિયો કોન્ફરન્સિંગ દ્વારા મધ્યપ્રદેશ રાજ્યમાં પ્રધાનમંત્રી આવાસ યોજના – ગ્રામીણ  અંતર્ગત બનેલા 1.75 લાખ મકાનોનું લોકાર્પણ કરશે તથા ‘ગૃહપ્રવેશમ’ કાર્યક્રમમાં સહભાગી થશે. આ તમામ મકાનો હાલ ચાલુ કોવિડ-19 રોગચાળાના સમયગાળા દરમિયાન બન્યા છે/એમનું નિર્માણકાર્ય પૂર્ણ થયું છે.
મધ્યપ્રદેશના મુખ્યમંત્રી પણ આ પ્રસંગે ઉપસ્થિત રહેશે. આ કાર્યક્રમનું ડીડી ન્યૂઝ પર જીવંત પ્રસારણ થશે.
પૃષ્ઠભૂમિ
પ્રધાનમંત્રીએ વર્ષ 2022 સુધી તમામને મકાન આપવાનું અભિયાન શરૂ કર્યું હતું, જે માટે 20 નવેમ્બર, 2016ના રોજ પીએમએવાય-જી નામનો મહત્ત્વાકાંક્ષી કાર્યક્રમ શરૂ થયો હતો. અત્યાર સુધી આ કાર્યક્રમ અંતર્ગત દેશભરમાં 1.14 કરોડ મકાનોનું નિર્માણ થયું છે. આ યોજનાનો અત્યાર સુધી મધ્યપ્રદેશમાં 17 લાખ ગરીબ કુટુંબોને પણ લાભ મળ્યો છે. આ તમામ મકાનો ગરીબોના છે, જેમની પાસે ઘરનું ઘર નહોતું અથવા જર્જરિત મકાનોમાં રહેતા હતા.
પીએમએવાય-જી અંતર્ગત દરેક લાભાર્થીને રૂ. 1.20 લાખની 100 ટકા ગ્રાન્ટ આપવામાં આવે છે, જેમાં કેન્દ્ર અને રાજ્ય સરકાર વચ્ચે ખર્ચનો રેશિયો 60:40 હોય છે. પીએમએવાય-જી અંતર્ગત નિર્મિત આ તમામ મકાનો માટે ફંડ જીઓટેગ કરેલા ફોટોગ્રાફ દ્વારા નિર્માણના વિવિધ તબક્કાની ખરાઈ પછી લાભાર્થીના બેંક ખાતામાં 4 હપ્તામાં સીધું જમા કરાવવામાં આવે છે. આ યોજનામાં વર્ષ 2022 સુધી 2.95 કરોડ મકાનોનાં નિર્માણનો લક્ષ્યાંક નિર્ધારિત કરવામાં આવ્યો છે.
યુનિટ સહાય ઉપરાંત લાભાર્થીઓને મહાત્મા ગાંધી રાષ્ટ્રીય ગ્રામીણ રોજગારી સુરક્ષા યોજના  અંતર્ગત 90 કે 95 માનવદિવસ માટે અકુશળ શ્રમિક ભથ્થું આપવામાં આવે છે અને સ્વચ્છ ભારત – ગ્રામીણ, મનરેગા કે અન્ય કોઈ સમર્પિત ફંડ દ્વારા શૌચાલયોના નિર્માણ માટે રૂ. 12,000ની સહાય આપવામાં આવે છે. આ યોજના પ્રધાનમંત્રી ઉજ્જવલા યોજના અંતર્ગત એલપીજી કનેક્શન પ્રદાન કરવા, જલજીવન મિશન વગેરે અતંર્ગત પીવાનું સ્વચ્છ પાણીની સુલભતા માટે ભારત અને રાજ્ય/કેન્દ્રશાસિત પ્રદેશની સરકારની અન્ય યોજનાઓ સાથે સમન્વય કરવાની જોગવાઈ ધરાવે છે. મધ્યપ્રદેશ સરકારે એના “સમૃદ્ધ પર્યાવાસ અભિયાન” દ્વારા સામાજિક સુરક્ષા, પેન્શન યોજના, રેશન કાર્ડ, પ્રધાનમંત્રી કૌશલ વિકાસ યોજના, રાષ્ટ્રીય ગ્રામીણ આજીવિકા અભિયાન જેવી અન્ય 17 યોજનાઓ વધારાના લાભ પ્રદાન આપવા માટે સમન્વય ધરાવે છે.
SD/GP/BT
(
પ્રધાનમંત્રીનું કાર્યાલય
પ્રધાનમંત્રીએ મિઝોરમના લોકોને તેમના રાજ્ય સ્થાપના દિવસ પર શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ મિઝોરમના લોકોને તેમના રાજ્ય સ્થાપના દિવસ પર શુભેચ્છા પાઠવી છે.
એક ટ્વીટમાં, પ્રધાનમંત્રીએ કહ્યું;
“મિઝોરમના લોકોને તેમના રાજ્ય સ્થાપના દિવસ પર શુભેચ્છાઓ. મિઝોરમ તેની પ્રાકૃતિક સુંદરતા, મહેનતુ લોકો અને ઉત્કૃષ્ટ મિઝો સંસ્કૃતિ માટે જાણીતું છે. આવનારા સમયમાં મિઝોરમના લોકોની આકાંક્ષાઓ પૂર્ણ થતી રહે.”
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ કલાઈનાર કરુણાનિધિનાં નિધન પર શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ કલાઈનાર કરુણાનિધિનાં નિધન પર શોક વ્યક્ત કર્યો છે.
પ્રધાનમંત્રીએ પોતાનાં શોક સંદેશમાં કહ્યું હતું કે, “કલાઈનાર કરુણાનિધિનાં અવસાનથી મને બહુ દુઃખ થયું છે. તેઓ ભારતનાં સૌથી વધુ વરિષ્ઠ નેતાઓમાં સામેલ હતાં. આપણે મોટો જનાધાર ધરાવતાં, ઊર્જાવંત વિચારક, નિપુણ લેખક તથા પોતાનું જીવન ગરીબો અને વંચિતોનાં કલ્યાણ માટે સમર્પિત કરનાર એક નિષ્ઠાવાન વ્યક્તિને ગુમાવી દીધા છે.
કરુણાનિધિ પ્રાદેશિક આકાંક્ષાઓની સાથે દેશની પ્રગતિ માટે હંમેશા તત્પર રહ્યાં હતાં. તેઓ તમિલ લોકોનાં કલ્યાણ માટે સંપૂર્ણપણે સમર્પિત રહ્યાં અને હંમેશા પ્રયાસ કર્યો કે તમિલનાડુની ઇચ્છા-આકાંક્ષાઓને ગંભીરતાથી લેવામાં આવે.
મને ઘણાં પ્રસંગો પર કરુણાનિધિજી સાથે વાત કરવાની તક મળી હતી. તેમની રાજનીતિની સમજણ અને સમાજનાં કલ્યાણ સાથે જોડાયેલા કાર્યોને મહત્ત્વ આપવાની તેમની વિચારધારા બધાથી અલગ હતી. તેઓ લોકશાહીનાં સિદ્ધાંતો પ્રત્યે સંપૂર્ણપણે સમર્પિત હતાં. તેમણે કટોકટીનો જબરદસ્ત વિરોધ કર્યો હતો અને આ માટે તેઓ હંમેશા યાદ રહેશે.
દુઃખની આ ઘડીએ મારી સંવેદનાઓ કરુણાનિધિના પરિવારજનો તથા તેમના સમર્થકો સાથે છે. ભારત અને ખાસ કરીને તામિલનાડુ હંમેશા માટે એમની ખોટ અનુભવશે. ભગવાન એમના આત્માને શાંતિ આપે.”
RP
(Visitor Counter : 118
પ્રધાનમંત્રીનું કાર્યાલય
નાના શહેરો નવા ભારતનો પાયો છે, રાજ્યસભામાં રાષ્ટ્રપતિના પ્રવચનના આભાર પ્રસ્તાવની ચર્ચા ઉપર પ્રધાનમંત્રીનો જવાબ.
પ્રધાનમંત્રીએ કહ્યું કે 2024 સુધીમાં 100 બીજા વિમાનમથકો વિકસાવવામાં આવશે
પ્રધાનમંત્રી શ્રી નરેન્દ્ર મોદીએ આજે રાજ્યસભામાં રાષ્ટ્રપતિના પ્રવચનના આભાર પ્રસ્તાવની ચર્ચા ઉપર જવાબ આપ્યો. પ્રધાનમંત્રીએ કહ્યું હતું કે $ 5 ટ્રિલિયન ડોલરની અર્થવ્યવસ્થા મહત્વાકાંક્ષી છે પરંતુ આપણે મોટું વિચારીને આગળ વધવું પડશે. “હું ખાતરી આપું છું કે ભારતની અર્થવ્યવસ્થા મજબૂત છે. પ્રધાનમંત્રીએ કહ્યું હતું કે, ભારત સંપૂર્ણ ગતિ અને પૂર્ણ ક્ષમતા સાથે 5 ટ્રિલિયન ડોલરના નિવેશનું સપનું જોઈ રહ્યું છે.
પ્રધાનમંત્રીએ ભારપૂર્વક જણાવ્યું હતું કે $ 5 ટ્રિલિયન ડોલરની અર્થવ્યવસ્થાના લક્ષ્યાંકને પહોંચી વળવા માટે સરકાર ગામડા અને શહેરના માળખાકીય સુવિધાઓ, એમએસએમઇ, કાપડ, ટેકનોલોજી અને પર્યટન પર ધ્યાન કેન્દ્રિત કરી રહી છે. આ તમામ ક્ષેત્રોને આગળ વધારવા માટેના પગલા લેવામાં આવ્યા છે. ટેક્સ સ્ટ્રક્ચર સહિતની તમામ પ્રક્રિયાઓને સરળ બનાવવામાં આવી છે જેથી મેક ઇન ઇન્ડિયાને વેગ મળી શકે. આ પગલાંથી દેશમાં ઉત્પાદન અંગેનો નવો ઉત્સાહ સુનિશ્ચિત થશે. બેન્કિંગ ક્ષેત્રમાં મર્જર નીતિએ અર્થપૂર્ણ પરિણામો આપવાનું શરૂ કર્યું છે.
નાના શહેરો નવા ભારતનો પાયો છે
પ્રધાનમંત્રીએ જણાવ્યું હતું કે દેશનો સૌથી મહત્વાકાંક્ષી યુવાનો નાના શહેરમાં રહે છે જે નવા ભારતનો પાયો પણ છે. “આજે દેશમાં અડધાથી વધુ ડિજિટલ ટ્રાંઝેક્શન નાના શહેરોમાં થઈ રહ્યા છે. દેશમાં રજિસ્ટર્ડ થનારા સ્ટાર્ટઅપ માથી અડધા ટાયર -2, ટાયર -3 શહેરોમાં છે. તેથી જ અમે ટાયર -2, ટિયર -3 શહેરોમાં ઝડપી ગતિએ આધુનિક માળખાગત નિર્માણ પર ધ્યાન આપી રહ્યા છીએ. પ્રધાનમંત્રીએ કહ્યું કે, હાઇવે અને રેલવે જોડાણમાં ઝડપથી સુધારો કરવામાં આવી રહ્યો છે.
2024 સુધીમાં 100 વધુ એરપોર્ટ
પ્રધાનમંત્રીએ જણાવ્યું હતું કે તાજેતરમાં જ U250 યોજના અંતર્ગત 250માં માર્ગનો શુભારંભ કરાયો છે. આનાથી ભારતના 250 નાના શહેરોમાં હવાઈ જોડાણ સસ્તું અને સુલભ થઈ ગયું છે. '' આઝાદીથી 2014 સુધીમાં જ્યાં દેશમાં ફક્ત 65 ઓપરેશનલ એરપોર્ટ હતા, તે છેલ્લા 5 વર્ષમાં 100 થી વધારે થઈ ગયા છે. પ્રધાનમંત્રીએ કહ્યું કે, 2024 સુધીમાં મોટે ભાગે ટાયર -2, ટાયર -3 શહેરોમાં વધુ 100 એરપોર્ટનો વિકાસ કરવાનો લક્ષ્યાંક છે.
SD/GP/DS
(Visitor Counter : 247
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 210.31 કરોડ રસીના ડોઝ  આપવામાં આવ્યા
છેલ્લા ચોવિસ કલાકમાં 29,25,342 ડોઝ આપવામાં આવ્યા
ભારતમાં સક્રિય કેસનું ભારણ 96,506 થયું
સક્રિય કેસનું ભારણ હાલમાં 0.22% છે
સાજા થવાનો દર હાલમાં 98.59% નોંધાયો
છેલ્લા 24 કલાકમાં 9,680 દર્દીઓ સાજા થયા, કુલ વધીને 4,37,33,624 દર્દીઓ સાજા થયા
છેલ્લા 24 કલાકમાં ભારતમાં 8,586 નવા કેસ નોંધાયા
દૈનિક પોઝિટિવીટી દર 2.19% પહોંચ્યો
સાપ્તાહિક પોઝિટિવીટી દર હાલમાં 3.31% છે
કુલ 88.31 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 3,91,281 ટેસ્ટ કરાયા
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 132
નાણા મંત્રાલય
આવકવેરા વિભાગે ડિજિટલ માર્કેટિંગ અને વેસ્ટ મેનેજમેન્ટના વ્યવસાય સાથે સંકળાયેલા સમૂહો પર સર્ચ ઓપરેશન ચલાવ્યું
આવકવેરા વિભાગે 12 ઓક્ટોબર, 2021ના રોજ અનેક રાજ્યોમાં સ્થિત બે સમૂહોમાં તલાશી અને જપ્તી અભિયાનની શરૂઆત કરી હતી.
પ્રથમ સમૂહ ડિજિટલ માર્કેટિંગ અને કેમ્પેન મેનેજમેન્ટ સાથે સંકળાયેલ છે જેમાં સુરત, બેંગલુરુ, ચંડીગઢ અને મોહાલીમાં સ્થિત સાત પરિસરોમાં સર્ચ ઓપરેશન ચલાવવામાં આવ્યું છે.
પ્રાપ્ત થયેલા વાંધાજનક પુરાવાઓથી ખ્યાલ આવે છે કે સમૂહ એક એન્ટ્રી ઓપરેટરનો ઉપયોગ કરીને એકોમોડેશન એન્ટ્રીઝ પ્રાપ્ત કરવા સાથે સંકળાયેલ છે. એન્ટ્રી ઓપરેટરે હવાલા ઓપરેટરોનાં માધ્યમથી સમૂહની રોકડ અને બીનહિસાબી આવકના હસ્તાંતરણને સુગમ બનાવવાની વાત સ્વીકારી છે.
ખર્ચને વધારીને તથા મહેસૂલની ઓછી આવકની માહિતી આપવામાં આવી હોવાની જાણ થઈ છે. આ સમૂહ બીનહિસાબી રોકડની ચૂકવણીમાં સામેલ હોવાનું જાણવા મળ્યું છે. એવું પણ જોવામાં આવ્યું કે ડાયરેક્ટર્સ દ્વારા વ્યક્તિગત ખર્ચને બૂક ઓફ અકાઉન્ટ્સમાં વ્યવસાયિક ખર્ત તરીકે નોંધવામાં આવ્યા છે. એવું પણ જોવા મળ્યું છે કે ડાયરેક્ટર્સ અને તેમના પરિજનો દ્વારા ઉપયોગમાં લેવાતા વિલાસિતાપૂર્ણ વાહનોની કર્મચારીઓ તથા એન્ટ્રી પ્રોવાઈડર્સના નામે ખરીદી કરવામાં આવી છે.
જે બીજા સમૂહની તલાશી લેવામાં આવી છે, તે નક્કર વેસ્ટ મેનેજમેન્ટમાં કે જેમાં નક્કર કચરાનો સંગ્રહ, પરિવહન, પ્રોસેસિંગ તથા નિકાલ સેવાઓ સામેલ છે, તેની સાથે સંકળાયેલ છે અને મુખ્યત્વે ભારતીય નગરપાલિકાઓને સેવા આપે છે.
તલાશી દરમિયાન, વિવિધ વાંધાજનક દસ્તાવેજો, ખુલ્લા કાગળો તથા ડિજિટલ પુરાવાઓ જપ્ત કરવામાં આવ્યા છે. પ્રાપ્ત પુરાવાઓથી ખ્યાલ આવે છે કે આ સમુહ ખર્ચ તથા સબ-કોન્ટ્રાક્ટ્સ માટે નકલી બિલના બુકિંગ સાથે જોડાયેલ છે. એક પ્રાથમિક અનુમાન અનુસાર, બૂક કરાયેલો આવો ખર્ચ 70 કરોડ રૂપિયા જેટલો છે.
તલાશીની કાર્યવાહીમાં લગભગ સાત કરોડ રૂપિયાની સંપત્તિમાં બીનહિસાબી રોકાણની જાણકારી મળી છે. આ ઉપરાંત, તલાશીની કાર્યવાહીમાં 1.95 કરોડની બીનહિસાબી રોકડ તથા 65 લાખ રૂપિયાના અલંકારો જપ્ત કરવામાં આવ્યા છે.
બંને સમૂહોની આગળની તપાસ ચાલી રહી છે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad &nbs…
(Visitor Counter : 195
પ્રધાનમંત્રીનું કાર્યાલય
ધર્મચક્ર દિવસ પ્રસંગે પ્રધાનમંત્રીશ્રીના સંબોધનનો મૂળ પાઠ
માનનીય રાષ્ટ્રપતિ શ્રી રામનાથ કોવિંદજી અને અન્ય માનવંતા મહેમાનો. હું મારા પ્રવચનનો પ્રારંભ અષાઢ પૂર્ણિમા પ્રસંગે આપ સૌને અભિનંદન આપવાથી શરૂ કરૂ છું. આ તહેવાર ગુરૂ પૂર્ણિમાં તરીકે પણ જાણીતો છે. આજે આપણને જ્ઞાન આપનારા આપણા ગુરૂઓને યાદ કરવાનો સમય છે. એ ભાવનાથી જ આપણે ભગવાન બુધ્ધને નમન કરીએ છીએ.
મને એ બાબતનો આનંદ છે કે મોંગોલીયા સરકારને મોંગોલીયાના કંજુરની નકલો ભેટ આપવામાં આવી રહી છે. મોંગોલિયન કંજૂરનુ મોંગોલિયામાં અત્યંત સન્માન કરવામાં આવે છે. ત્યાંના મોટા ભાગના મઠમાં એની નકલ હોય છે.
મિત્રો,
ભગવાનનો અષ્ટમાર્ગી પંથ ઘણા રાષ્ટ્રો અને સમાજના કલ્યાણનો માર્ગ સૂચવે છે. એમાં કરૂણા અને ઉદારતાને મહત્વ આપવામાં આવ્યુ છે. ભગવાન બુધ્ધના ઉપદેશોમાં વિચાર અને કાર્યની સરળતાને મહત્વ આપવામાં આવે છે. બૌધ્ધ ધર્મ આપણને સન્માન આપવાનુ શિખવે છે, લોકો માટે સન્માન, મહિલાઓ ગરીબો માટે સન્માન, ગરીબો માટે સન્માન શાંતિ અને અહિંસા માટે સન્માન. આથી, આનો અર્થ એ થયો કે ભગવાન બુધ્ધનો બોધ આપણને સૃષ્ટિ ટકાવી રાખવાનુ સૂચવે છે.
મિત્રો,
સારનાથમાં તેમના સૌ પ્રથમ ઉપદેશમાં અને તે પછી આપવામાં આવેલા બોધપાઠમાં ભગવાન બુધ્ધે બે બાબતોની વાત કરી છે, અને તે છે, આશા અને ઉદ્દેશ. તેમને આ બંને બાબતો વચ્ચે મજબૂત કડી જણાઈ છે. આશામાંથી ઉદ્દેશની ભાવના આવે છે. ભગવાન બુધ્ધ માનવોની પીડા દૂર કરવામાં માનતા હતા. લોકોમાં આશાની ભાવના જાગૃત થાય તે માટે આપણે પ્રસંગ અનુસાર ઉચ્ચ વર્તન દાખવીને જે કાંઈ કરી શકીએ તેમ હોય તે કરી છૂટવુ જોઈએ.
મિત્રો,
હું 21મા સદી અંગે ખૂબ જ આશાવાદી છું. મને આ આશા મારા યુવાન મિત્રો તરફથી , આપણા યુવાનો તરફથી મળી છે. આશા, ઈનોવેશન અને અને કરૂણા કેવુ પરિવર્તન લાવી શકે છે તેનુ મોટુ ઉદાહરણ જોવુ હોય તો આપણા સ્ટાર્ટ-અપ સેકટર તરફ જુઓ. તેજસ્વી યુવાન માનસ ધરાવતા યુવાનો વૈશ્વિક સમસ્યાઓના હલ શોધી કાઢે છે. ભારત પાસે દુનિયામાં ઘણી મોટી ગણાય તેવી સ્ટાર્ટ-અપ વ્યવસ્થા છે.
હુ મારા યુવાન મિત્રોને ભગવાન બુધ્ધના વિચારો સાથે જોડાયેલા રહેવાનો અનુરોધ કરવા જણાવુ છે. આ વિચારો તમને પ્રેરણા આપશે અને ક્યારેક તે તમને શાંત રહેવા જણાવશે તો ક્યારેક તમને આનંદનો ચિત્કાર કરવા જણાવશે. હકિકતમાં ભગવાન બુધ્ધનુ અપ્પઃ દીપો ભવ: સૂત્ર તમને જાતે પોતાનો માર્ગ દર્શાવતો પ્રકાશ બનવા જણાવે છે. તે મેનેજમેન્ટનો એક અદભૂત પાઠ છે.
મિત્રો
દુનિયા આજે અસામાન્ય પડકારોનો સામનો કરી રહી છે. આ સમસ્યાઓના દૂરગામી ઉપાયો ભગવાન બુધ્ધના વિચારોમાંથી મળી શકે તેમ છે. તે હાલમાં સુસંગત છે અને ભૂતકાળમાં પણ સુસંગત હતા. તથા ભવિષ્યમાં પણ સુસંગત રહેશે.
વધુને વધુ લોકો બૌધ્ધ હેરિટેજ સાઈટસ સાથે જોડાય તે સમયની માંગ છે. આપણી પાસે ભારતમાં આવી અનેક સાઈટસ છે. તમને ખબર છે કે લોકો મારા સંસદીય મતવિસ્તાર વારાણસીને સારનાથના ઘર તરીકે અંગે જાણતા હશે ? આપણે બૌધ્ધ સાઈટસ સાથે જોડાણ સ્થાપવા માગીએ છીએ. થોડા દિવસ પહેલાં ભારત સરકારની કેબિનેટે જાહેરાત કરી છે કે ભારતીય વિમાન મથક કુશીનગરને હવે આંતરરાષ્ટ્રય વિમાન મથકનો દરજ્જો મળશે. આનાથી અનેક લોકો, યાત્રિકો અને પ્રવાસીઓનુ આગમન થશે. તેનાથી ઘણા લોકો માટે આર્થિક ઉપાર્જનની તક પ્રાપ્ત થશે. ભારત તમારી પ્રતિક્ષા કરી રહ્યુ છે!
મિત્રો,
વધુ એક વાર હું આપ સૌને શુભેચ્છા પાઠવુ છું. ભગવાન બુધ્ધના વિચારો તમને તેજસ્વીતા, એકતા અને બંધુત્વ આપે, તેમના આશીર્વાદ આપણને સારા બનવાની પ્રેરણા આપે.
આપનો આભાર, ખૂબ ખૂબ આભાર
GP/DS
(
પ્રધાનમંત્રીનું કાર્યાલય
પ્રધાનમંત્રીએ શ્રી કુલદીપ રાજ ગુપ્તાના નિધન પર શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ જમ્મુ અને કાશ્મીરના લોકપ્રિય નેતા શ્રી કુલદીપ રાજ ગુપ્તાના નિધન પર શોક વ્યક્ત કર્યો છે. પ્રધાનમંત્રીએ કહ્યું કે શ્રી કુલદીપ રાજ ગુપ્તાએ તેમનું જીવન લોકોના કલ્યાણ અને સામાજિક સશક્તીકરણ માટે સમર્પિત કર્યું હતું.
પ્રધાનમંત્રી શ્રીએ ટ્વીટ કર્યું:
"जम्मू-कश्मीर के लोकप्रिय भाजपा नेता कुलदीप राज गुप्ता जी के निधन से अत्यंत दुख हुआ है। उन्होंने अपना जीवन जन कल्याण के साथ-साथ समाज के सशक्तिकरण के लिए समर्पित कर दिया। ईश्वर शोक की इस घड़ी में उनके परिजनों और समर्थकों को संबल प्रदान करे। ओम शांति!"
SD/GP/JD
(
પ્રધાનમંત્રીનું કાર્યાલય
રશિયન સુરક્ષા પરિષદના સચિવ શ્રી નિકોલાઈ પાત્રુશેવે પ્રધાનમંત્રી શ્રી નરેન્દ્ર મોદી સાથે મુલાકાત કરી
રશિયન ફેડરેશનની સુરક્ષા પરિષદના સચિવ, એચ.ઇ. શ્રી નિકોલાઈ પાત્રુશેવે આજે પ્રધાનમંત્રી શ્રી નરેન્દ્ર મોદી સાથે મુલાકાત કરી.
તેઓએ દ્વિપક્ષીય સહયોગના મુદ્દાઓ તેમજ પરસ્પર હિતના આંતરરાષ્ટ્રીય મુદ્દાઓ પર ચર્ચા કરી હતી.
GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ પ્રયાગરાજમાં સ્વચ્છ કુંભ, સ્વચ્છ આભાર કાર્યક્રમને સંબોધન કર્યું
પ્રધાનમંત્રી શ્રી નરેન્દ્ર મોદીએ આજે પ્રયાગરાજમાં સ્વચ્છ કુંભ, સ્વચ્છ આભાર કાર્યક્રમને સંબોધન કર્યુ હતું.
પ્રધાનમંત્રી પ્રયાગરાજમાં પવિત્ર સંગમ સ્થાને ડૂબકી લગાવ્યા પછી અને સ્વચ્છ કુંભની ખાતરી માટે સતત પ્રયાસ કરનારા પસંદગીના સ્વચ્છતા કર્મચારીઓનું બહુમાન કરી તેમની “ચરણ વંદના” કર્યા પછી મંચ સુધી પહોંચ્યા હતા.
તેમણે પ્રયાગરાજ ખાતે કુંભમાં આવનારા તમામ ભાવિક યાત્રાળુઓ માટે ઉત્તમ ગોઠવણ કરનાર તમામ લોકોને “કર્મ- યોગી” ગણાવ્યા હતા. આ સંદર્ભમાં તેમણે જણાવ્યુ હતું કે એનડીઆરએફ, નાવિકો, સ્થાનિક લોકો અને સફાઈ કર્મચારીઓ પણ આભારના અધિકારી છે. તેમણે એવો ઉલ્લેખ કર્યો હતો કે છેલ્લા થોડાંક સપ્તાહોમાં 21 કરોડથી વધુ લોકોએ કુંભની મુલાકાત લીધી હતી. તેમણે જણાવ્યું હતું કે સફાઈ કર્મચારીઓએ પૂરવાર કર્યું છે કે કંઈ પણ અસંભવ નથી. તેમણે જણાવ્યું હતું કે સફાઈ કર્મચારીઓ અત્યંત સન્માન અને કદરને પાત્ર છે. તેમણે જણાવ્યું હતું કે કેટલાક સફાઈ કર્મચારીઓને તેમણે ચરણ વંદના કરી તે ક્ષણો ઈતિહાસમાં કંડારાઈ જશે અને યાદગાર બની જશે.
પ્રધાનમંત્રીએ જણાવ્યું હતું કે આજે જેની જાહેરાત કરવામાં આવી છે તે સ્વચ્છ સેવા સન્માન કોશથી સફાઈ કર્મચારીઓ અને તેમના પરિવારોને જરૂરિયાતના સમયે સહાય મળશે.
પ્રધાનમંત્રી જણાવ્યું કે સ્વચ્છ ભારત અભિયાન ઝડપભેર આગળ વધી રહ્યું છે. તેમણે કહ્યું કે દેશ મહાત્મા ગાંધીની આ વર્ષે 2 ઓક્ટોબરના રોજ આવનારી 150મી જન્મજયંતિ પ્રસંગે જાહેરમાં શૌચમુક્ત બનવાની દિશામાં આગળ વધી રહ્યું છે.
શ્રી નરેન્દ્ર મોદીએ જણાવ્યું હતું કે આ વર્ષે ગંગા યોજનાની સફાઈ પણ ચર્ચા મોટી ચર્ચાનો વિષય બની છે. તેમણે ઉમેર્યું કે આજે તેઓ પ્રથમવાર તેના સાક્ષી બન્યા છે. તેમણે કહ્યું કે આ નમાની ગંગે યોજનાના પ્રયાસોનું પરિણામ છે. તેમણે કહ્યું કે નદીમાં વહેતી ગટરો બંધ કરી દેવામાં આવી છે અને સ્યુએઝ ટ્રીટમેન્ટ પ્લાન્ટનું નિર્માણ કરવામાં આવ્યું છે. તેમણે કહ્યું કે થોડા દિવસો પહેલાં તેમણે સિઓલ શાંતિ પુરસ્કાર પ્રાપ્ત થયો હતો તેમા તેમને રૂ. 1.30 કરોડની રકમનો સમાવેશ થતો હતો અને તેમણે આ રકમ નમામી ગંગે મિશનને દાનમાં આપી છે. તેમણે જણાવ્યું હતું કે, પ્રધાનમંત્રી તરીકે તેમને જે ઉપહાર અને સ્મૃતિ ચિહ્નો મળ્યા છે તેની હરાજી કરવામાં આવી છે અને તેમાંથી મળેલી રકમ પણ નમામી ગંગે યોજનાને આપવામાં આવી છે.
પ્રધાનમંત્રીએ કુંભમાં કામગીરી કરી રહેલા નાવિકોની પણ પ્રશંસા કરી હતી. તેમણે નોંધ લીધી હતી કે, આઝાદી પછી સૌપ્રથમ વાર કુંભમાં આવતા યાત્રાળુઓને અક્ષયવટની મુલાકાત લેવાની તક મળી છે.
પ્રધાનમંત્રીએ સમારંભમાં હાજર રહેલા તમામ લોકોનો તેમનું આધ્યાત્મિકતા, શ્રદ્ધ અને આધુનિકતાના પ્રતિક સમાન કુંભનું વિઝન સાકાર કરવા બદલ આભાર માન્યો હતો. ઉત્તરપ્રદેશની પોલિસે જે ભૂમિકા ભજવી હતી તે બદલ પોલિસતંત્રનો પણ તેમણે આભાર માન્યો હતો.
પ્રધાનમંત્રીએ જણાવ્યું હતું કે આ વર્ષે કુંભ માટે જે વ્યવસ્થા કરવામાં આવી હતી તેમાં મહત્વની માળખાગત સુવિધાઓના વિકાસનો પણ સમાવેશ થાય છે, જે કુંભ મેળો પૂર્ણ થયા પછી પણ શહેરને સેવા આપવાનું ચાલુ રાખશે.
RP
(Visitor Counter : 172
પ્રધાનમંત્રીનું કાર્યાલય
સરકાર કનેક્ટિવિટી સુધારવા માટે સતત પ્રયાસો કરી રહી છે: પ્રધાનમંત્રી
પ્રધાનમંત્રી શ્રી નરેન્દ્ર મોદીએ કહ્યું છે કે સરકાર લોકોની સુવિધા વધારવા માટે કનેક્ટિવિટી સુધારવા સતત પ્રયાસો કરી રહી છે.
શ્રી મોદી UDAN યોજના કેવી રીતે સામાન્ય નાગરિકો માટે હવાઈ મુસાફરી ઉપલબ્ધ અને સુલભ બનાવી રહી છે તે અંગે સંસદ સભ્ય શ્રી રાજેશ ચુડાસમાના ટ્વીટનો જવાબ આપી રહ્યા હતા.
પ્રધાનમંત્રીએ ટ્વીટ કર્યું:
"કનેક્ટિવિટી વધારવાનો અમારો સતત પ્રયાસ છે જેથી લોકોને સુવિધા ઉપલબ્ધ થાય…."
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
|
સંચાર અને સુચના પ્રૌદ્યોગિકી મંત્રાલય
|
કોવિડ-19 લોકડાઉન દરમિયાન પોસ્ટ ઓફિસોમાં થયેલા વ્યવહારોની સ્થિતિ
કોવિડ-19 દરમિયાન પોસ્ટ ઓફિસોમાં થયેલા વ્યવહારોની વિગતો નીચે મુજબ છે:
|
|
ક્રમ
|
|
દેખરેખ રાખતો માપદંડ
|
|
26 માર્ચના રોજ સ્થિતિ
|
|
27 માર્ચના રોજ સ્થિતિ
|
|
28 માર્ચના રોજ સ્થિતિ
|
|
1.
|
|
પીઓએસબી વ્યવહારોની સંખ્યા
|
|
6,38,806
|
|
7,33,614
|
|
6,45,320
|
|
2.
|
|
પીઓએસબી વ્યવહારોનું મૂલ્ય
|
|
જમા - 491.91 કરોડ રૂપિયા
ઉપાડ – 264.76 કરોડ રૂપિયા
|
|
જમા - 533.06 કરોડ રૂપિયા
ઉપાડ – 313.31 કરોડ રૂપિયા
|
|
જમા- 590.32 કરોડ રૂપિયા
ઉપાડ – 318.89 કરોડ રૂપિયા
|
|
3.
|
|
આઈપીપીબી વ્યવહારોની સંખ્યા
|
|
1.63 લાખ
|
|
1.57 લાખ
|
|
1.18 લાખ
|
|
4.
|
|
આઈપીપીબી વ્યવહારોનું મૂલ્ય
|
|
49.35કરોડ રૂપિયા
|
|
47.13 કરોડ રૂપિયા
|
|
32.14 કરોડ રૂપિયા
|
|
5.
|
|
એઈપીએસ વ્યવહારોની સંખ્યા
|
|
6874
|
|
7938
|
|
8577
|
|
6.
|
|
એઈપીએસ વ્યવહારોનું મૂલ્ય
|
|
3.11 કરોડ રૂપિયા
|
|
3.33 કરોડ રૂપિયા
|
|
3.63 કરોડ રૂપિયા
|
|
7.
|
|
એટીએમ વ્યવહારોની સંખ્યા
|
|
10691
|
|
9912
|
|
10984
|
|
8.
|
|
એટીએમ વ્યવહારોનું મૂલ્ય
|
|
5,57,28,400 રૂપિયા
|
|
3,03,19,600 રૂપિયા
|
|
3,22,12,350 રૂપિયા
|
|
9.
|
|
પીએલઆઈ વ્યવહારોની સંખ્યા
|
|
9746
|
|
12251
|
|
10190
|
|
10.
|
|
પીએલઆઈ વ્યવહારોનું મૂલ્ય
|
|
3,44,40,557 રૂપિયા
|
|
4,02,33,657 રૂપિયા
|
|
3,23,38,626 રૂપિયા
|
|
11.
|
|
આરપીએલઆઈ વ્યવહારોની સંખ્યા
|
|
16308
|
|
21617
|
|
28045
|
|
12.
|
|
આરપીએલઆઈ વ્યવહારોનું મૂલ્ય
|
|
1,58,65,807 રૂપિયા
|
|
2,34,25,940 રૂપિયા
|
|
2,79,01,000 રૂપિયા
|
|
13.
|
|
સ્પીડ પોસ્ટ, નોંધાયેલા પત્રો, પહોંચાડવામાં આવેલ પાર્સલ્સ અને ચૂકવવામાં આવેલ મની ઓર્ડરની સંખ્યા
|
|
45766
|
|
58121
|
|
46892
GP/RP
પ્રધાનમંત્રીનું કાર્યાલય
પ્રધાનમંત્રી શ્રી નરેન્દ્ર મોદી 28 અને 29 જુલાઈનાં રોજ લખનઉની મુલાકાત લેશે
પ્રધાનમંત્રી નરેન્દ્ર મોદી 28 અને 29 જુલાઈનાં રોજ લખનઉની મુલાકાત લેશે. તેઓ 28 તારીખે “ટ્રાન્સફોર્મિંગ અર્બન લેન્ડસ્કેપ”  વિષય પર આયોજિત એક કાર્યક્રમમાં સામેલ થશે. આ કાર્યક્રમનું આયોજન ભારત સરકારની શહેરી વિકાસ યોજના પહેલની ત્રીજી વર્ષગાંઠનાં પ્રસંગે કરવામાં આવ્યું છે. શહેરી વિકાસ અંતર્ગત પ્રધાનમંત્રી આવાસ યોજના, અમૃત અને સ્માર્ટ સિટી યોજનાઓ સામેલ છે.
પ્રધાનમંત્રી આ પ્રસંગે શહેરી વિકાસ અભિયાન પર આયોજિત એક પ્રદર્શન પણ જોવા જશે તથા રાજ્યો અને કેન્દ્રશાસિત પ્રદેશોમાંથી આવેલા પ્રધાનમંત્રી શહેરી આવાસ યોજનાનાં 35 લાભાર્થીઓને મળશે. તેઓ આ પ્રસંગે ઉત્તરપ્રદેશનાં વિવિધ શહેરોમાં રહેતાં આ યોજનાનાં લાભાર્થીઓ સાથે વીડિયો લિન્ક મારફતે તેમનાં અનુભવો પણ જાણશે.
પ્રધાનમંત્રી આ પ્રસંગે શહેરી વિકાસ યોજના અંતર્ગત ઉત્તરપ્રદેશમાં ઘણી યોજનાઓનો શિલાન્યાસ કરશે અને ઉપસ્થિત લોકોને સંબોધિત કરશે.
રાજ્યમાં રોકાણને આકર્ષવા અને ઔદ્યોગિકરણને પ્રોત્સાહન આપવા માટે ઉત્તરપ્રદેશ સરકારે ફેબ્રુઆરી, 2018માં ઉત્તરપ્રદેશ રોકાણ સંમેલનનું આયોજન કર્યું હતું. તેમાં રાજ્યમાં નવીનીકરણીય ઊર્જા, માળખાગત ક્ષેત્રો, વીજળી, સૂચના પ્રૌદ્યોગિકી, ઇલેક્ટ્રોનિક ચીજવસ્તુઓનું ઉત્પાદન અને પર્યટન વગેરે ક્ષેત્રમાં રૂ. 4.28 લાખ કરોડથી વધુ રોકાણનાં સમજૂતી કરાર  થયાં હતાં.
છેલ્લાં થોડાં મહિનાઓમાં રાજ્યમાં શહેરી વિકાસ સાથે જોડાયેલી 81 યોજનાઓ માટે લગભગ રૂ. 60,000 કરોડનાં રોકાણની દરખાસ્તો મળી છે. પ્રધાનમંત્રી 29 જુલાઈનાં રોજ લખનઉમાં આ યોજનાઓ માટે થનાર ભૂમિપૂજન સમારોહમાં સામેલ થશે.
RP
(Visitor Counter : 94